คำถาม: เฟย์ ฟาง แก้วรวมตัวกันครั้งแรกเมื่อวันที่เท่าไหร่?

text: ในวันที่ 29 มีนาคม พ.ศ. 2550 ค่ายเพลง กามิกาเซ่ ในเครือ อาร์เอส ได้เปิดตัวขึ้นเป็นครั้งแรก พร้อมกับเปิดตัวศิลปินเบอร์แรกของค่าย คือ เฟย์ ฟาง แก้ว นอกจากนั้นยังเป็นการเปิดตัวอัลบั้มชุดแรกซึ่งใช้ชื่อเดียวกับศิลปิน ด้วยภาพลักษณ์ที่น่ารักสดใส รวมถึงบุคลิกของแต่ละคนที่ชัดเจนทั้งสาวเปรี้ยว (เฟย์ - พรปวีณ์ นีระสิงห์) สาวหวาน (ฟาง - ธนันต์ธรญ์ นีระสิงห์) และสาวเท่ (แก้ว - จริญญา ศิริมงคลสกุล) ประกอบกับแนวเพลงป็อปที่เข้าใจง่าย จึงทำให้เข้าถึงกลุ่มวัยรุ่นได้มากขึ้น อัลบั้มชุดแรก มีเพลงดังคือ "MSN^_^" โดยชื่อเพลงเป็นเพลงชื่อเดียวกับโปรแกรมสนทนาทางอินเทอร์เน็ต "เอ็มเอสเอ็น" ที่เป็นที่นิยมในช่วงนั้น
title: เฟย์ ฟาง แก้ว

text: เฟย์ ฟาง แก้ว (FFK) เป็นกลุ่มศิลปินหญิงสัญชาติไทยและเป็นศิลปินกลุ่มแรกในสังกัดค่ายกามิกาเซ่ ในเครือ อาร์เอส มีสมาชิกอันประกอบด้วย เฟย์ - พรปวีณ์ นีระสิงห์ ฟาง - ธนันต์ธรญ์ นีระสิงห์ และแก้ว - จริญญา ศิริมงคลสกุล เปิดตัวอย่างเป็นทางการกับค่ายกามิกาเซ่ เมื่อวันที่ 29 มีนาคม พ.ศ. 2550 ที่ลานพาร์ค พารากอน ศูนย์การค้าสยามพารากอน และมีผลงานอัลบั้มแรกชื่อ Faye Fang Kaew ซึ่งวางแผงในวันเดียวกัน
title: เฟย์ ฟาง แก้ว

text: เฟย์ - พรปวีณ์ นีระสิงห์ และฟาง - ธนันต์ธรญ์ นีระสิงห์ เป็นพี่น้องทั้งคู่อายุห่างกันเพียง 1 ปี ทั้งสองได้รับการแนะนำจากคุณครูสอนร้องเพลงให้ลองมาทำการคัดเลือกเพื่อเป็นศิลปินฝึกหัดของบริษัท อาร์เอส จำกัด (มหาชน) ส่วนแก้ว - จริญญา ศิริมงคลสกุล ได้รับการชักชวนจากฝ่ายคัดเลือกศิลปินของบริษัทคนหนึ่งเพื่อมาคัดเลือกการเป็นศิลปินเช่นกัน ทั้งสามเคยถูกวางตัวเพื่อจะอยู่ในโปรเจกต์ของกลุ่มศิลปินหญิง 9 คน แต่สุดท้ายก็ถูกยกเลิกไป สมาชิกทั้งสามจึงถูกรวมตัวกันใหม่กลายมาเป็น เฟย์ ฟาง แก้ว จนถึงปัจจุบัน และเป็นจุดเริ่มต้นของการกำเนิดไอเดียในการตั้งค่ายเพลงเพื่อวัยรุ่นชื่อ กามิกาเซ่ จากแนวความคิดของ ชมพู - สุทธิพงษ์ วัฒนจัง จากวงฟรุตตี้ ขึ้นมา
title: เฟย์ ฟาง แก้ว

text: 26 มิถุนายน พ.ศ. 2558 เกิดเหตุการณ์ช็อคแฟนเพลงกามิกาเซ่ขึ้น เมื่อ เฟย์ ฟาง แก้ว ศิลปินกลุ่มแรกและเป็นหนึ่งในผู้ก่อตั้งค่ายเพลงกามิกาเซ่ได้ย้ายไปเซ็นสัญญากับค่ายเพลงใหม่ Yes! Music อีกหนึ่งค่ายเพลงในเครือ อาร์เอส ด้วยเหตุผลที่ เฟย์ ฟาง แก้ว เริ่มมีอายุมากขึ้นและมีการเปลี่ยนแนวเพลงให้ดูเป็นผู้ใหญ่มากขึ้นกว่าเดิม และได้ออกซิงเกิลใหม่โดยมีชื่อเพลงว่า "รักอย่าบ่น (Primetime)" ยุติกระแสที่ว่า เฟย์ ฟาง แก้ว จะยุบวง ทั้งสามบอกว่ายังคงมีความสุขกับการทำงานเพลงและเป็น เฟย์ ฟาง แก้ว รวมทั้งยินดีและดีใจที่แฟนเพลงไม่เคยทิ้งกันไปไหน และในที่สุด วันที่ 28 มีนาคม 2559 ทั้ง 3 สาว ได้โพสต์ลงใน ไอจี ของแต่ละคนว่า ได้ทำการยุบวงลงแล้ว และ ขอบคุณที่สนับสนุนกันมาตลอด 9 ปี
title: เฟย์ ฟาง แก้ว

text: 26 มีนาคม พ.ศ. 2552 เฟย์ ฟาง แก้ว ได้ทำให้วงการเพลงป็อปต้องจับตามองกับอัลบั้มชุดที่ 3 "Popparazzi" เป็นการรวมคำว่า Pop และ Paparazzi เข้าด้วยกัน ซึ่งเพลงอัลบั้มนี้จะมีความหลากหลายมากขึ้นแต่ยังอยู่บนพื้นฐานของความเป็นเพลงป็อปที่ถูกถ่ายทอดออกมาในแบบฉบับ เฟย์ ฟาง แก้ว มีเพลงดังคือ "อย่าให้ความหวัง (Lovefool) " และ "แฟนคนนึง (Your Girl) " ซึ่งเป็นเพลงประกอบละครเรื่อง Daddy Duo คุณพ่อจอมเฟี้ยว ซึ่ง ฟาง - ธนันต์ธรญ์ นีระสิงห์ หนึ่งในสมาชิกของวงได้มีโอกาสร่วมแสดงด้วย นอกจากนั้น เฟย์ - พรปวีณ์ นีระสิงห์ อีกหนึ่งสมาชิกของวงก็ได้มีโอกาสร่วมในโปรเจกต์พิเศษของค่ายกามิกาเซ่ที่มีชื่อว่า Sevendays ซึ่งได้รับบทเป็นตัวแทนของสาววันอาทิตย์
title: เฟย์ ฟาง แก้ว

text: 21 มกราคม พ.ศ. 2558 ค่ายกามิกาเซ่ได้ทำรายการเรียลลิตี้รายการใหม่ ชื่อ กามิติดมัน โดยให้ศิลปินในค่ายไปปฏิบัติภารกิจต่าง ๆ โดย เฟย์ ฟาง แก้ว ได้ไปฝึกทหารที่ค่ายนาวิกโยธินของกองทัพเรือ ที่อำเภอสัตหีบ จังหวัดชลบุรี ซึ่งระหว่างการถ่ายทำการฝึกได้เกิดอุบัติเหตุกับฟาง - ธนันต์ธรญ์ นีระสิงห์ ขึ้น คือ โดนกล้องกระแทกหน้าจนหวิดเสียโฉม ต้องนำส่งโรงพยาบาล และโดนเย็บถึง 12 เข็ม แต่ทุกอย่างก็ผ่านไปได้ด้วยดี นอกจากนั้นยังมีแขกรับเชิญอย่าง ป๊อปปี้ K-OTIC มารับหน้าที่ครูฝึกสุดโหด รวมทั้งมาร่วมร้องเพลงประกอบรายการในตอน "ทหารเรือที่รัก" อีกด้วย โดยเป็นเพลงที่นำมาร้องใหม่ชื่อว่า "ฝึกกับพี่ได้ไหม" ของ หนุ่ม - ศรราม เทพพิทักษ์
title: เฟย์ ฟาง แก้ว

text: ผ่านผลงานในวงการบันเทิงมาหลากหลายอย่างสิ่งที่ขาดไม่ได้ก็คือผลงานด้านการแสดง ซึ่ง เฟย์ ฟาง แก้ว ก็มีโอกาสได้เข้าไปมีส่วนร่วมกับงานเหล่านั้นเช่นกัน ไม่ว่าจะเป็น เฟย์ - พรปวีณ์ นีระสิงห์ กับการเป็นนางเอกเต็มตัวครั้งแรกในละคร แผนรักฉบับออร์แกนิค ต่อมาคือ ฟาง - ธนันต์ธรญ์ นีระสิงห์ กับบทบาท "มาเรีย" ในละครเวที มนต์รักเพลงสวรรค์ (The Sound of Music) และนางเอกภาพยนตร์เรื่อง สี่เส้า รวมทั้งนางเอกละครเรื่อง รักแรกของฉันกับคดีพิลึกพิลั่นของเจ้าบ่าว และสุดท้าย แก้ว - จริญญา ศิริมงคลสกุล กับบทบาทนางเอกละครดราม่า เพลิงพ่าย และซิทคอมแนวธรรมะสอนใจ หลวงพี่ดิจิตอล
title: เฟย์ ฟาง แก้ว

text: พ.ศ. 2556 เริ่มต้นปีด้วยโครงการรวมตัวของ ฟ้า และ แครอล ในชื่อ อริศ (ส) รา (Arisara) ต่อมา ฟาง จากวง เฟย์ ฟาง แก้ว สอบชิงทุนได้ไปเป็นนักศึกษาแลกเปลื่ยนที่ประเทศเยอรมนีเป็นเวลา 6 เดือน วง เฟย์ ฟาง แก้ว จึงต้องขอพักงานชั่วคราว หลังจากนั้นได้มีการเปิดตัว 2 ศิลปินใหม่ คือ แต๊งกิ้ว และ เจฟ จาก Demo Project ในขณะที่ปีนี้มีศิลปินออกจากค่ายไปหลายกลุ่ม คือ คิส มี ไฟฟ์ เกล ต้องไปเรียนต่อที่ประเทศสิงคโปร์ 3 ปี และมายด์ ขอไปทุ่มเทให้กับการเรียน จึงได้ออกมาประกาศยุบวง ส่วน จินนี่, แคท-แพท, เอกซ์ ไอ เอส, เอบี ควีน และ แครอล ทั้งหมดได้ถอนตัวออกไปอย่างเงียบๆ ต่อมาในวันแถลงข่าว Concert ประจำปี 2556 ที่มีชื่อว่า "Kamikaze K Fight Concert" ได้มีการเปิดตัวศิลปินใหม่แต่หน้าเก่า คือ มิณทร์ ที่ได้ย้ายมาจาก RS Music ค่ายแม่ของกามิกาเซ่ โดยในคอนเสิร์ตครั้งนี้มีแขกรับเชิญมากมายทั้งศิลปินต่างแนวเพลงและต่างค่าย คือ Demo Project, ป๊อบปี้, โทโมะ, ลิปตา, เดอะริชแมนทอย, ใบเตย อาร์สยาม และแขกรับเชิญพิเศษ เขื่อน, เคนตะ, เบน ชลาทิศ และ โต๋ ศักดิ์สิทธิ์ แต่ก่อนที่คอนเสิร์ตจะมีขึ้น Demo Project ได้ย้ายออกจากกามิกาเซ่ เพื่อแยกออกมาเป็นค่ายเพลงอย่างเต็มตัวในชื่อ The Demo และไปอยู่ภายในเครือของอาร์เอส ทำให้กามิกาเซ่ เหลือศิลปินทั้งหมด 15 คน และในปลายปีก็ได้มีการเผยภาพแรกในการกลับมากับอัลบัมใหม่ของ เฟย์ ฟาง แก้ว
title: กามิกาเซ่

text: หลังจากห่างหายจากการทำอัลบั้มไปเกือบ 2 ปี เฟย์ ฟาง แก้ว ก็กลับมาพร้อมอัลบั้มชุดที่ 5 FFKAHOLIC หมายถึงการที่ทั้งสามเสพย์ติดการเป็น เฟย์ ฟาง แก้ว ที่ได้มอบความสุขให้กับทุกคน และในอัลบั้มนี้ก็มีการจัดคอนเสิร์ตใหญ่ของ เฟย์ ฟาง แก้ว อีกครั้ง ซึ่งคอนเสิร์ตนี้มีชื่อว่า Biscuit Gap Presents FFKAHOLIC Concert จัดขึ้นในวันที่ 26 พฤษภาคม พ.ศ. 2555 นอกจากผลงานเพลงแล้ว หนึ่งในสมาชิกของวงอย่าง ฟาง - ธนันต์ธรญ์ นีระสิงห์ ยังได้รับหน้าที่อันทรงเกียรติ นั่นคือการเป็นผู้แทนอัญเชิญพระเกี้ยวงานฟุตบอลประเพณีจุฬา - ธรรมศาสตร์ ครั้งที่ 68 และได้รับทุนไปศึกษาต่อที่ Ludwig Maximilian University of Munich ประเทศเยอรมนี เป็นระยะเวลา 6 เดือน เป็นเหตุให้ เฟย์ ฟาง แก้ว ต้องพักงานเพลงเป็นระยะเวลากว่า 1 ปี
title: เฟย์ ฟาง แก้ว

text: 28 ตุลาคม พ.ศ. 2553 เฟย์ ฟาง แก้ว กลับมาพร้อมกับอัลบั้มใหม่ในภาพลักษณ์ที่เริ่มเป็นผู้ใหญ่มากขึ้น ซึ่งสอดคล้องกับชื่ออัลบั้มชุดที่ 4 ที่มีชื่อว่า "Ladies & Gentlemen" เนื่องจากเป็นคำที่ใช้กล่าวเริ่มในพิธีการหรืองานต่าง ๆ มีเพลงเปิดตัวคือเพลง "Baby Boy" ซึ่งนับเป็นจุดเริ่มต้นของการเรียกชื่อแฟนคลับว่า "ทอยส์ (Toys) " เนื่องจากมีท่อนหนึ่งของเพลงร้องว่า "I'm not your toys" แต่แฟนคลับบอกว่ายินดีที่จะเป็น "ทอยส์ (Toys) " ของ เฟย์ ฟาง แก้ว นอกจากนี้ในอัลบั้มนี้ยังมีเพลงดังเพลงอื่น ๆ เช่น "ไม่ใช่อิจฉา (Jealous) ", "อยากลืมว่าเป็นเพื่อนเธอ (Blank) " และ "หลงทาง (Blinded) " นอกจากนั้น เฟย์ ฟาง แก้ว ยังได้จัดคอนเสิร์ตใหญ่ครั้งแรกโดยใช้ชื่อว่า "Ladies & Gentlemen Debutante Concert" ในวันที่ 18 ธันวาคม พ.ศ. 2553 อีกด้วย
title: เฟย์ ฟาง แก้ว

text: จริญญาเปิดตัวในฐานะศิลปินครั้งแรกเมื่อวันที่ 29 มีนาคม 2550 ณ ลานพาร์ค พารากอน ศูนย์การค้าสยามพารากอน พร้อม ๆ กับการเปิดตัวค่ายกามิกาเซ่ เธอจึงชื่อว่าเป็นศิลปินรุ่นแรกของค่าย ในวันเดียวกัน อัลบั้มแรกของวงเฟย์ ฟาง แก้ว ที่เธอเป็นสมาชิก ชื่ออัลบัมชื่อเดียวกับวง ก็ได้วางขาย หลังจากได้รับความนิยมอย่างรวดเร็ว ในวันที่ 13 มีนาคม 2551 อัลบัมที่สอง ชื่อ "Miz U 2", วันที่ 26 มีนาคม พ.ศ. 2552 อัลบัมที่สาม ชื่อ "POPparazzi" และวันที่ 28 ตุลาคม พ.ศ. 2553 อัลบัมที่สี่ ชื่อ "Ladies & Gentlemen" จึงวางขายติดต่อกันมาโดยลำดับ
title: จริญญา ศิริมงคลสกุล